Alle borgere har ret til aktindsigt i de dokumenter, der er indgået til eller oprettet af Varde Kommune. Hvis du er part i en sag, som kommunen træffer afgørelse om, har du ifølge reglerne i forvaltningsloven krav på aktindsigt.
Du er part i en sag, hvis du er ansøger, klager eller har en væsentlig retslig interesse i sagens afgørelse. Retten til aktindsigt omfatter alle dokumenter, der vedrører sagen, og indførelser i journaler, registre og andre fortegnelser vedrørende den pågældende sags dokumenter.